Publication: Magyar Közlöny
Issue: MK-2000-78 (Year: 2000, Number: 78)
Era: 1990-2004
Section: [Melléklet a 18/1995. (VI. 6.) IKM rendelethez]
Paragraph Index: 445

4. Textil- és ruhaipari elméleti és gyakorlati ismeretek 4.1. Alapanyag és áruismeret követelményei — Ismerje és tudja jellemezni a textilipari nyersanyagokat (természetes, mesterséges szálasanyagok), azok főbb viselésre és használatra vonatkozó tulajdonságait, a keverékekre vonatkozó szabályokat. — Tudja meghatározni a fonal- és cérnagyártás alapfogalmait, a fonal és cérna különbségeit. — Ismerje a fonalféleségeket, cérnafajtákat és felhasználási lehetőségeiket a divatigényeknek megfelelően. — Legyen tájékozott az öltözködési alapanyagok előállításának alapfogalmai (szövés, kötés, mintázás) terén. — Ismerje az alapkötéseket, a szövés elvét és a szövött anyagok mintázási lehetőségeit. — Legyen jártas a különféle nyersanyagokból készült szövetek kikészítéseinek jellemzésében. — Ismerje a különféle szövetminőségek fajtáit, viselési és megmunkálási tulajdonságait, felhasználási területeit. 4.2. Szerkesztés és modellezés követelményei Divatrajzolvasás: — Ismerje a ruhaipar területén használatos szakkifejezéseket. — Tudja meghatározni az egyes öltözéktípusok, ruhaformák jellegzetességeit, szakszerű leírását a funkció, alapanyag, szabászati jelleg és a technológiai kivitel szerint. Szabásminták szerkesztése: — Ismerje a női arányos testalkat felépítését, a testalkat hosszúsági és szélességi felosztását. — Tudjon méretet venni a testalkatról, ismerje a mérettáblázatok fajtáit, tartalmát és tudja alkalmazni egyszerű szerkesztéseknél. — Ismerje és tudja jellemezni az arányostól eltérő alkatokat. 2000/78. szám — Legyen képes segédlettel az alapvető női felsőruházati cikkek: szoknya, ruha, női blúz, blézer, nadrág alkatrészeit normál középméretre megszerkeszteni. Modellezés: — Legyen képes divatrajzról, alapminták felhasználásával és átalakításával különféle divatvonalú szoknyák, ruhák, nadrágok és kosztümkabát szabásmintáinak kialakítására. — Tudja a modellezés szabályait tudatosan alkalmazni. 4.3. Szabás-varrás gyakorlati követelményei — Ismerje és legyen képes alkalmazni a felfektetés, felrajzolás, szabás alapelveit. — Tudja megfelelő minőségben elkészíteni a legismertebb kézi öltéseket és gépi varrástípusokat. — Tudja szakszerűen elkészíteni a ruházat legjellemzőbb kisalkatrészeit (övek, pántok, ujjak, kézelők, zsebek, elejeszél megoldások, hasítékok, gallérok, húzózár bevarrások). — Tudjon egyedi méretre készülő alapvető ruhadarabokat lepróbálni, leigazítani, elkészíteni, a ragasztási, varrási, vasalási műveletek alkalmazásával. — Legyen képes a rendelkezésre álló szabászeszközök, varrógépek és a vasalás eszközeinek szakszerű, balesetmentes használatára.

Source: https://magyarkozlony.hu/hivatalos-lapok/7044fb5e6f1692ab1a779e1277414bf8d1a38f6d/dokumentumok/0291ac70d7c2c3c0b276d29abd14024b8e1650a4/letoltes